آمریکالی سناتور مک کین اؤلدو
آمریکادا جمهوریتچی‌لرین اؤنده گلن شخصیتلریندن آریزونا سناتورو جان مک کین، 81 یاشیندا اؤلدو.
مک کین اوفیسین‌دن ائدیلن یازی‌لی آچیقلامادا، بئیین سرطان ایله ساواشان مشهور جمهوریتچی سناتورون یئرلی واختلا شنبه گونو گونورتا‌دان سونرا اؤلدوگو بیلدیریلدی.
مک کین، کئچن یازدان بو یانا بئیین سرطانینا گؤره معا‌لیجه گؤروردو.
اوّلکی گون عائله‌سی، مک کینه اویغولانان معا‌لیجه‌نین آرتیق باشا چاتدیریلدیغینی آچیقلاییب، بو قرار مک کین سون گون‌لرینه یاخینلاشدیغی شکلینده یوروملانمیشدیر.
زامان زامان آمریکا پرزیدنتی دونالد ترامپا یؤنه‌لیک تنقیدلری ایله ده گوندمه گلن مک کین، هم جمهوریتچی‌لر، هم ده دموکرات‌لار طرفین‌دن تقدیر ائدیلن بیر سناتور کیمی تانینیردی.
2008-جی ایلده کئچیریلن پرزیدنت سئچیم‌لرینده دموکرات نامیزد باراک اوبامایا قارشی جمهوریتچی پارتینی تمثیل ائدن باشقان نامیزدی اولا‌راق یاریشان مک کین سئچیم‌لری اودوزموشدو.
جمهوریتچی پارتی دایره‌لرینده همیشه آغیرلیغی اولان آدلاردان مک کین، 1967-1973-جی ایللرده ویتنام ساواش‌یندا اسیر توتولموشدو.
1981-جی ایلده آمریکا کونگره سینه ایلک دفعه گیرن مک کین، او تاریخ‌دن بو گونه موختلیف پیلله‌لرده مملکتی آریزونانی تمثیل ائدیردی.
آمریکا پرزیدنتی ترامپ، توئیتر حسابین‌دان وئردیگی آچیقلامادا، مک کین اوچون باش ساغلیغی دیله‌یه‌رک،
ان درین تعزیه و حؤرمتیمی سناتور جان مک کین عائله‌سینه بیل‌دیریرم. دعا‌لاریمیز و فیکیرلریمیز سیزینله بیرلیکده"! ایفاده‌لرینی ایستیفاده ائتدی.
آمریکا باشقان یاردیمچیسی مایک پنس ده توئیتر حسابین‌دان آپاردیغی پایلاشیمدا، اؤزو و حیات یولداشی‌نین، مک کین عائله‌سینه ان درین کدرلرینی سوندوغونو ایفاده ائتدی.
مک کین اوچون چوخ سایدا سیاستچی و قناعت لیدرین‌دن ده تعزیه آچیقلاما‌لاری گلدی.
اوّلکی آمریکا پرزیدنتی باراک اوباما یازی‌لی آچیقلاماسیندا، مک کین آمریکا سیاستینده ایمتیازلی یئره صاحب اولدوغونو و اؤزونو هر زامان میننتدارلیقلا آنا‌جاق‌لارینی وورغولاییب.
اوبامانین معاوینلیغینی ائدن، مک کین یاخین دوستو جو بایدن ین دا یازی‌لی آچیقلاماسیندا مک کین هر شئی‌دن قاباق یاخشی بیر دوست اولدوغونو و چوخ حسرتله گؤزلندیگینی قئید ائدیب.
آمریکا کونگره سینده خیدمت ائدن بوتون سناتو و نماینده‌لر مجلیسی‌نین عضو‌لری ده وئردیک‌لری بیانات‌لارلا مک کین عائله‌سینه تعزیه آرزولارینی چاتدیردی.
دیگر طرف‌دن، آمریکاداکی ان اؤنم‌لی موسلمان حاق‌لاری مودافیچی‌سی سیویل تشکیلاتی آمریکا-ایسلام علاقه‌لری شوراسی‌نین صدری (CAIR) نیهاد آواد، یازی‌لی آچیقلاماسیندا، مک کین اؤلومو موناسیبتیله عائله‌سینه باشساغ‌لیغی دیله‌ییب.
آواد، "آمریکا موسلمان جمعیتی، بیر پرینسیپ‌لر آدامی اولان مک کین یاسینی توتان بوتون آمریکا‌لی‌لارا ائدیر." ایفاده‌سینی ایستیفاده ائتدی.
